Poñemos á vosa disposición os grupos e horarios para esta tempada 2021/2022, se houbera algún problema podedes comentalo con Luchi ou Sara. Os adestramentos comezan mañán día 10.
Tamén deixamos á vosa disposición os documentos que foron entregados na reunión, estos inclúen o papel de licenza e unha nova cláusula de protección de datos, ambos deben ser entregados antes do día 20 de setembro.
Os grupos 6 e dos maiores durante o mes de setembro farán case tódolos días seco, os horarios deste período danllos as adestradoras directamente.
Horarios e Grupos
Documentos Reunión
Estamos no derradeiro día de agosto e queda pouco para rematar o período de descanso do noso equipo. Empezamos a tempada 2021/2022, que esperemos veña cargada de novos éxitos para o Club Natación Sarval Arteixo.
Retomamos a habitual reunión presencial de nadadores/as e adestradoras para inaugurar a tempada, falar de horarios e obxectivos. Esta terá lugar o xoves día 9 de setembro, en dúas convocatorias:
Ás 18:30 para os grupos de escola, benxamíns, alevíns e infantís dese grupo
Ás 19:30 para o grupo de maiores (como estaba a tempada pasada)
O lugar da reunión será confirmado nos próximos días.
Disfrutade deste final de vacacións!!
A partir do 1 de xullo mudan os horarios para tentar compaxinar adestramenntos e vida veraniega, este horarios serán válidos ata o 19 de xullo, despois faremos unha revisión debido ó peche dun dos vasos da piscina:
GRUPO DE MAIORES: TÓDOLOS DÍAS DE 10:00 A 12:00, SECO MARTES E XOVES DE 12:00 A 13:00
GRUPO DE INFANTÍS QUE ADESTRABAN POLA NOITE: TÓDOLOS DÍAS DE 12:00 A 13:30
GRUPOS 4, 5 E 6: DE LUNS A XOVES DE 15:00 A 16:00 (poden vir os días que queiran)
GRUPOS 1, 2 E 3 DE LUNS A XOVES DE 16:00 A 17:00 (poden vir os días que queiran)
A tempada de adestramentos finalizará o domingo 1 de agosto coa celebración da Travesía de Suevos
Este sábado 18 de xuño celebrarase a Asamblea Xeral Ordinaria de socios/as do Club Natación Arteixo. Será no Auditorio do Centro Cívico, ás 19:30.
Ler máis
Acércase o Nadal, e este ano máis que nunca necesitamos adornala ben bonita… para iso propoñemos a XIV edición do tradicional Concurso de Tarxetas de Nadal. Animamos a tódolos nadadores e nadadoras a participar e optar polo 1º premio que consistirá nun agasallo, e quen sabe…? pode que convertirse na tarxeta que felicitará a tódolos socios/as este xa cercano Nadal 2020. O prazo remata o 10 de decembro, así que non vos demoredes.
Bases Concurso
Despois dun extraño comezo desta Tempada 20/21, xa estamos nela de pleno. Esta fin de semana da comezo o calendario competitivo proposto pola FEGAN , e queremos aproveitar para recordar a tod@s unha serie de aspectos importantes.
A presenza de público nas competicións será delimitada pola instalación de cada evento, pero en xeral debemos contar con que non será posible.
Para cada competición haberá que levar firmada unha declaración responsable que vos faremos chegar dende o Club.
Os aforos de tódalas instalacións son moi limitados, esto condicionará tódalas competicións, tanto en posibilidade de celebrarse como en datas e forma.
O CNA segue, para esta situación que vivimos, o Protocolo Covid_19 da Fegan, aproveitamos esta nova para publicalo nesta páxina e poñer tamén á vosa disposición unha guía de como funciona o Seguro Deportivo que teñen os nadadores/as polo feito de ter licenza federativa.
Protocolo CovidSeguro Deportivo
Como xa adiantamos, as vacacións desta tempada serán máis cortas das habituais para que os nadadores/as non perdan o nivel alcanzado nestas semanas nas que poidemos retomar a actividade. Aproveitaremos o peche do vaso grande da Piscina Municipal para facer ese descanso. Pararemos mañán sábado día 1 de agosto e retomaremos a actividade cos horarios e grupos destas últimas semanas, o xoves día 20. É moi importante que os deportistas se manteñan nestos días o máis activos posible.
Boas vacacións a tod@s!!
Está anovado o contido de Galerías de Fotos, coa inclusión do que levamos da actual tempada 2019-2020. Recordade que cando teñades fotos dalgún dos nosos eventos, podedes facerllos chegar a Luchi en tamaño completo, para que formen parte do Arquivo do Club.
Galerías
Están publicadas nesta web as Galerías de Fotos correspondentes á Tempada 2018-2019, con estreo de novo deseño incluido.
Queremos agradecer a todas as persoas que aportan este material tan importante, que serve para documentar a historia do noso CNA.
Dende o Club aproveitamos para enviarvos moitos ánimos e unha aperta virtual!!
Galerías
Está anovado o contido de prensa coas aparicións do CNA nos medios desta tempada.
Prensa